গত সোমবার শিগগির নির্বাচনের ইঙ্গিত দেন স্বয়ং প্রধানমন্ত্রী শেখ হাসিনা। এদিন মন্ত্রিসভা বৈঠকে প্রশাসকদের মেয়াদ বাড়ানোর প্রস্তাব অনুমোদন না করে কীভাবে ঢাকা সিটি করপোরেশন নির্বাচন করা যায়, সে বিষয়ে সুনির্দিষ্ট প্রস্তাব দিতে বলেছেন প্রধানমন্ত্রী। এমনকি শীতকালের মধ্যেই নির্বাচন করা যায় কি না, তা ভাবতে বলেছেন। বেশ কয়েকদিন ধরেই আলোচনা চলছে শিগগিরই ঢাকার দুই সিটি করপোরেশনের নির্বাচন দেবে সরকার। কিন্তু সে আশায় গুড়েবালি, উল্টো নতুন প্রশাসক নিয়োগ দেয়ায় আবারো নির্বাচন নিয়ে অনিশ্চয়তা দেখা দিয়েছে।